बरेली। शहर के कालीबाड़ी इलाके में स्थित मां काली मंदिर के पास बेतरतीब खड़े वाहनों से अक्सर जाम लगता है। मंगलवार और शनिवार को पूजन-दर्शन के लिए सबसे अधिक भक्त आते हैं। शहर के भी दूर दराज से आस्थावान श्रद्घालु मंदिर आते हैं। उनके वाहन मंदिर के बाहर ही सड़क पर बेतरतीब खड़े होने से शाम के समय जाम लग जाता है। ट्रैफिक पुलिस भी इस व्यवस्था को संभालने में नजर नहीं आती है। प्रत्येक तीसरे-चौथे दिन ऐसी दिक्कत का सामना आम जनता को करना पड़ता है। इसके बाद भी पुलिस इस व्यवस्था को सही नहीं कर पा रही है।